แล้วถ้าหนูมีอาการเจ็บหน้าอกแล้วร้าวไปที่อกซ้ายและขวา ปวดหลัง เจ็บที่หัวไหล่ หัวใจเต้นเร็ว จุกที่ลำคอ และหน้ามืดหล่ะค่ะ
สวัสดีค่ะ เพิ่มเติมจากที่ได้ตอบไปในlinkนี้หากมีอาการต่างๆ คือ เจ็บหน้าอก ปวดหลัง เจ็บที่หัวไหล่ หัวใจเต้นเร็ว จุกที่ลำคอ หน้ามืด ดังกล่าว อาจเกิดได้จาก-โรคหลอดเลือดหัวใจตีบ อาการคือเจ็บแน่นหน้าอก โดยอาจเจ็บตรงกลางหน้าอกหรือค่อนไปทางซ้าย หรือบริเวณลิ้นปี่ขึ้นอย่างฉับพลันทันที อาจมีร้าวไปบริเวณกราม ไหล่ แขนได้ และมีอาการเหนื่อยร่วม อาจมีอาการหายใจไม่เต็มอิ่ม เวียนหัว และอาจมีหน้ามืดได้ แต่อาการจะเกิดในขณะที่ออกแรงทำงาน เช่น ออกกำลังกาย ใช้แรงทำงานหนัก เป็นต้น และอาการจะค่อยๆ ดีขึ้นเมื่อได้พัก- ความเครียด และวิตกกังวล จะทำให้เกิดอาการทางร่างกายหลายๆ อย่างดังที่กล่าวได้แนะนำให้สังเกตอาการเจ็บหน้าอก หากเกิดขึ้นเฉพาะเมื่อออกแรงทำงาน อาการเจ็บเป็นรุนแรงจนต้องนั่งพัก และหยุดสิ่งที่กำลังทำอยู่ หรืออาการเจ็บหน้าอกเป็นอยู่ตลอดเวลา หรือรุนแรงขึ้นเรื่อยๆ หรือมีอาการอื่นๆ ร่วมเช่นไอ เหนื่อย หายใจเร็ว หายใจลำบาก ไข้ แนะนำพบแพทย์เพื่อตรวจหาสาเหตุนะคะ